Pronalazak kuće Božje

Odabrao sem temu Jakovljevog sna u Betelu. Tema je interesantna potencijalnom čitatelju zbog toga što se u njemu Bog prvi put javlja Jakovu, te mu daje obećanje koje je dao i praocima. Iz teksta se zaključuje da je Bog sveprisutan. Analizom redaka doći ću do zaključka koji će ovaj rad učiniti smislenom cjelinom.

Tekstu prethode poglavlja u kojima se opisuje rođenje i dotadašnji život Jakova i njego bijeg od doma, a prije toga su knjige o praocima Abrahamu i Izaku. Iza njega slijede tekstovi o opisu nastavka Jakovljeva života, o njegovoj ženidbi, sinovima i povratkom u svoju zemlju. Čitava knjiga govori o postanku svijeta i čovjeka, te o prapovijesti izraelskog naroda. Tekst se nalazi u dijelu koje opisuje povijest praotaca.|Pisac se izražava redcima u prozi. Ključne riječi su kamen, ljestve, zemlja i kuća.|Tekst je podijeljen na 4 dijela. Prvo Jakov se odluči prenoćiti na putu iz Beer Šebe u Haran (Post 28, 10-11). Potom Jakov usniva san gdje mu se Bog obraća (Post 28, 12-15). Zatim se Jakov budi iz sna (Post 28, 16-17), te u ostatku teksta (Post 28, 18-22) Jakov ujutro čini zavjet.|Pisac posvećuje najviše teksta Jahvinom govoru u Jakovljevu snu, detaljno opisuje Jakovljeve radnje u jutro te njegov zavjet. Kroz cijeli tekst se spominje kamen na kojemu je Jakov spavao.

Radnja se odvina u Betelu gdje se Jakov zaustavlja na putu u Haran. Jakov naime bježi od svog doma zbog želje svog brata Ezava da ga ubije. Radnja se počinje odvijati uvečer. Jedini likovi su Jakov i Jahve. Jakov uzima kamen pod glavu i pada u san. Kamenom se koristi da mu bude ugodnije. U snu se anđeli penju i silaze niz ljestve koje vode do neba. Ljestve predstavljaju jedini put prema Bogu i put kojim njegovi pomoćnici izvršavaju njegove poslove. Zatim mu Jahve obećaje zemlju i veliko potomstvo, slično kao što je i praocima Abrahamu i Izaku. Uvjerava ga da će iako je pobjegao od svog života uvjek biti s njim, te mu obećaje povratak u njegov dom. Jakov se budi iz sna te je njegova reakcija kad shvati da mu se Bog obratio potresenost. Nije mislio da je Bog ondje dok mu se nije obratio. Ali ne postoji mjesto gdje nema Boga. Ujutro postavlja kamen na kojemu je spavao te polijeva ulje po njemu. Time posvećuje kamen Bogu. Zatim polaže zavjet koji je zapravo pogodba. Ako mu Bog pomogne na putu te mu da hrane, odjeće i siguran povratak doma, prihvatit će Jahvu kao svoga Boga. Jahve je njemu dao veliko obećanje koje se tiče mnogih naroda, no Jakov je skroman i brinu ga neposredne potrebe.

Poruka teksta čitatelju je da je božja prisutnost uvjek uz te štiti svakoga tko vjeruje u njega, te da oni zauzvrat moraju vjerovati te mu graditi spomenike. U današnjem svijetu mnogi ljudi možda postanu nesigurni, ili se osjećaju sami, no Bog će uvijek može biti uz njih, a oni moraju ispuniti svoj dio „pogodbe“. Bog spašava izgubljene. Kao i Jakova Bog svakoga poziva da nastavi sudjelovati u individualnoj vrijeri i druženju s Bogom, kako su sudjelovali i naši pretci.

Post 28,10–22

<https://bible.org/seriespage/35-runaway-bribe-genesis-2810-22>

<http://amdg.ffdi.hr/post28.htm>

<http://walkwiththeword.org/Studies/01_OT/01_Gen/01_Genesis_28.10-22.html>

<http://www.christianity.com/bible/commentary.php?com=mhc&b=1&c=28>